
	Noteikumu projekts
 Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai
	Priekšlikums
Aicinām punktu 30.2. skaidrāk precizēt un izteikt šādā redakcijā: “30.2. laukmale ir ierīkota gar aramzemes lauka malu, kas robežojas ar tādu objektu, kas nav aramzeme (piemēram ceļu, grāvi, mežu, māju ) vai starp bioloģisko un konvencionālo lauku, ja starp tiem robeža ir identificējama dabā”

Par punktu “30.3. buferjosla ir ierīkota  aramzemē gar objektiem, kas noteikti saskaņā ar normatīvajiem aktiem par ūdens saimniecisko iecirkņu klasifikatoru”
Atbilstības nosacījumos nav noteikts, kurā gadā laukmalai vai buferjoslai ir jābūt ierīkotai, svarīgi, lai tā dabā ir un atbilst kritērijiem, līdz ar to, tai nav jābūt svaigi sētai, tā var būt ierīkota arī pirms saistību LA10.1. uzņemšanas.

Aicinām punktu 30.4.2. izteikt šādā redakcijā: “30.4.2. dabīgā veģetācija (augi, kas iesējušies dabiski), kurā, sākot ar saistību ceturto gadu, nav vējauzu un rudzusmilgu, gan sētas puķes (daudzgadīgu, divgadīgu vai viengadīgu zālaugu un lakstaugu sēklu maisījums).”

Aicinām uz punktu 45.2.: “45.2. uzlabo barošanas un labturības apstākļus, kā arī pagarināti gana piena liellopus, kas ir vecāki par sešiem mēnešiem, kuri tiek turēti novietnē visu gadu vai tikai ziemas periodā” prasību attiecināt arī uz tām piena telēm, kuras tiek laistas ganībās, bet pārējā periodā tiek turētas vienā vai atsevišķās novietnēs ar slaucamajām govīm.

